laion/Wikipedia-Exotic huggingface dataset:
სასკე უჩიჰა

სასკე უჩიჰა (იაპონ. うずまき ナルト?, უჩიჰა სასკე) — მანგა და ანიმე სერიალ „ნარუტოს“ ერთ-ერთი მთავარი პერსონაჟი, რომლის შემქმნელიცაა მასაში კიშიმოტო. სასკე მიეკუთვნება უჩიჰას კლანს, ცნობილი ნინძების ოჯახს, რომლებიც ერთ-ერთი ყველაზე ძლიერი კონოჰაგაკურეს მოკავშირეები იყვნენ. (木 ノ 葉 隠 れ の 里, ქართული თარგმანი: „დამალული ფოთლების სოფელი“) მისი კლანი სერიალის დაწყებამდე ამოხოცა სასკეს უფროსმა ძმამ, იტაჩი უჩიჰამ. სასკე ერთადერთი იყო ვინც იტაჩიმ ცოცხლად დატოვა. მიუხედავად თანაგუნდელების, ნარუტო უძუმაკისა და საკურა ჰარუნოს თანაგრძნობისა, მას მაინც აიძულებს შურისძიების წყურვილი მეგობრებისა და მშობლიური სოფლის დატოვებას. ის მიდის ანიმე სერიალის ერთ-ერთ ბოროტმოქმედთან, ოროჩიმარუსთან, რათა ჰქონოდეს იმის ძალა, რომ შური იძიოს იტაჩი უჩიჰაზე რომელმაც მას ბავშვობაში ფსიქოლოგიური ტრავმა მიაყენა. სასკე ასევე ჩანს სერიალის რამდენიმე ანიმაციურ მხატვრულ ფილმსა და მასთან დაკავშირებულ მედიაში, მათ შორის ვიდეო თამაშებში, ორიგინალურ ვიდეო ანიმაციებში (OVAs) და ნარუტოს ფილმებში, ასევე ნარუტოს მანგის გაგრძელებაში, ბორუტო: ნარუტოს შემდეგ თაობაში (2016) რომელშიც ის მხარს უჭერს თავის სოფელს და უწევს მენტორობას ნარუტოს ვაჟს ბორუტო უძუმაკის. ვიკისაწყობში არის გვერდი თემაზე: სასკე უჩიჰა პერსონაჟის აღწერა „ნარუტოპედიაში“ (ინგლისური)
დავით კერესელიძე

დავით კერესელიძე (დ. 9 ივნისი, 1959 , თბილისი) — ქართველი დიპლომატი, საქართველოს ელჩი დანიისა და ნორვეგიის სამეფოებში და ისლანდიის რესპუბლიკაში. 1976–1981 წლებში სწავლობდა თბილისის სახელმწიფო უნივერსიტეტის გეოგრაფია-გეოლოგიის ფაკულტეტზე, ეკონომიკური და სოციალური გეოგრაფიის სპეციალობით. 1978-1980 სწავლობდა წლებში თბილისის სახელმწიფო უნივერსიტეტის საერთაშორისო ურთიერთობების მეორად ფაკულტეტზე. უნივერსიტეტის დამთავრების შემდეგ 1983 წლამდე მუშაობდა საქართველოს ეკონომიკისა და სამართლის ინსტიტუტში მეცნიერ-თანაშრომლად. 1983-1988 წლებში გაიარა მოსკოვის მსოფლიო ეკონომიკისა და საერთაშორისო ურთიერთობათა ინსტიტუტში ასპირანტურის კურსი საერთაშორისო ეკონომიკური და პოლიტიკური ურთიერთობების განხრით. მიღებული აქვს დოქტორის წოდება. დიპლომატიურ სამსახურში შესვლამდე ეწეოდა კომერციულ საქმიანობას: იყო საქართველოს საგარეო ვაჭრობის ასოციაცია „გრუზიმფექსის“ დირექტორი (1989–1990) და შპს „ტრანსსერვისის“ კომერციული დირექტორი (1991–1993). 1993 წლიდან შევიდა დიპლომატიურ სამსახურში. საქართველოს საგარეო საქმეთა სამინისტროში ეკავა სხვადასხვა თანამდებობები: საერთაშორისო ეკონომიკურ ურთიერთობათა დეპარტამენტის მრავალმხრივი ეკონომიკური ურთიერთობების განყოფილების უფროსი (1993-1994) საერთაშორისო ეკონომიკურ ურთიერთობათა დეპარტამენტის დირექტორის მოადგილე (1994-1996). საქართველოს საელჩო საბერძნეთის რესპულიკაში, დესპანი (1996-1999) საერთაშორისო ეკონომიკისა და ჰუმანიტარულ ურთიერთობათა დეპარტამენტის დირექტორი (1996-2006) 2006 წლის 1 ივნისიდან არის საქართველოს ელჩი დანიისა და ნორვეგიის სამეფოებში და ისლანდიის რესპუბლიკაში. აქტიურ მონაწილეობას იღებდა სხვადასხვა მნიშვნელოვან კონფერენციებსა და მოლაპარაკებებში, მათ შორის: გაეროსა და გაეროს აზიისა და ოკეანიის ქვეყნების ეკონომიკური და სოციალური კომისიის ფარგლებში უმაღლესი დონის მოსამზადებელი შეხვედრები შავი ზღვის ეკონომიკური ორგანიზაციის საგარეო საქმეთა მინისტრების, მაღალი თანამდებობის პირთა და შესაბამისი სტრუქტურების ოფიციალური შეხვედრები. 1997-2005 შავი ზღვის ვაჭრობისა და განვითარების ბანკის საქართველოს მმართველის მოვალეობის შემსრულებელი 1996–2006 საქართველოს შავი ზღვის საერთაშორისო ცენტრის დირექტორთა საბჭოს დირექტორი (ათენი) ბაქო-თბილისი-ჯეიჰანის ნავთსადენებისა და კასპის გაზსადენის პროექტების მოლაპარაკებები – ჯგუფის წევრი – ანკარა, თურკეთი – 1999 წელი; კასპის გაზსადენის პროექტების მოლაპარაკებები – ჯგუფის წევრი – აშხაბადი, თურქმენეთი – 2000 წელი; კასპის გაზსადენის პროექტების მოლაპარაკებები – ჯგუფის წევრი – თბილისი, საქართველო – 2000 წელი; ინგლისური, ფრანგული, რუსული. დავით კერესელიძე — საქართველოს ბიოგრაფიული ლექსიკონი დავით კერესელიძე საგანგებო დავალებათა ელჩი დაარქივებული 2015-02-17 საიტზე Wayback Machine.
ალეპო

ალეპო, ჰალაბი (არაბ. حلب) — ქალაქი ჩრდილოეთ სირიაში. იგი ქვეყნის ყველაზე დიდი ქალაქია როგორც მოსახლეობით, ისე ფართობით. მოსახლეობის რაოდენობის მხრივ მას ლევანტში პირველი ადგილი უკავია, 2011 წლის მონაცემებით, მოსახლეობა 2 100 000 ადამიანს შეადგენდა. ქალაქი ალეპოს მუჰაფაზის ადმინისტრაციული ცენტრია, რომელიც 4 507 000 მცხოვრებით (2009) მოსახლეობის რამდენობის მხრივ პირველია სირიაში. ალეპო მსოფლის ერთ-ერთი უძველესი ქალაქია; პირველი დასახლება აქ ჯერ კიდევ ჩვენს წელთაღრიცხვამდე 4 000 წელს გაჩნდა. ქალაქში აღმოჩენილია უძველესი დასახლებები და საცხოვრებლები. ალეპოს უძველესი დროიდან სტრატეგიულად ხელსაყრელი ადგილი ეკავა, აქ გადიოდა სავაჭრო გზები. ამ სავაჭრო გზებით ხდებოდა დაკავშირება ხმელთაშუა ზღვასთან, ეგვიპტესთან და შუამდინარეთთან. თავდაპირველად, ალეპო მცირე გორაკზე აშენდა, ციხესიმაგრის მიდამოებში დაარსდა. ქალაქში მიედინება პატარა მდინარე ქუვექი (قويق). საუკუნეთა განმავლობაში, დასახლება დიდი სირიის უმნიშვნელოვანეს ქალაქად იქცა, XIX საუკუნისთვის კი ეს ტერიტორია უკვე ოსმალეთის იმპერიის შემადგენლობაში მოექცა. ალეპოს მთელ იმპერიაში მოსახლეობის მხრივ მესამე ადგილი ეკავა კონსტანტინოპოლისა და კაიროს შემდეგ. ქალაქში დღემდე შენარჩუნებულია ძველი არქიტექტურა. ალეპოს ტერიტორიაზე უძველესი დროიდან გადიოდა აბრეშუმის დიდი გზა, რაც ხელს უწყობდა ვაჭრობის კიდევ უფრო განვითარებას. მას შემდეგ, რაც 1869 წელს სუეცის არხის გაიხსნა, ალეპოს სავაჭრო დანიშნულება მკვეთრად შემცირდა. ქალაქი დიდ როლს ასრულებდა პირველ მსოფლიო ომში. იუნესკომ ალეპო მსოფლიო მემკვიდრეობად აღიარა; აქტიურად მიმდინარეობდა ძველი კულტურული ძეგლების აღდგენის პროცესი. ლიონი, საფრანგეთი 2000 წლის 18 ოქტომბრიდან. გაზიანთეფი, თურქეთი ქილისი, თურქეთი იზმირი, თურქეთი ბრესტი, ბელარუსი 2010 წლის 18 იანვრიდან. ქართული საბჭოთა ენციკლოპედია, ტ. 11, თბ., 1987. — გვ. 593. ↑ UN Demographic Yearbook 2009. ციტირების თარიღი: 2010-04-21. ↑ Central Bureau of Statistics, Estimates of Population actually living in Syria on 1/1/2009. დაარქივებულია ორიგინალიდან — 2011-07-25. ციტირების თარიღი: 2010-05-20. ↑ (1856) რედ. Alexander Russell: The Natural History of Aleppo, 1st, London: Unknown, გვ. 266.  ↑ Partner Cities of Lyon and Greater Lyon. © 2008 Mairie de Lyon. დაარქივებულია ორიგინალიდან — 2018-12-26. ციტირების თარიღი: 2009-07-17. ↑ Jamahir newspaper: 28 January 2010. დაარქივებულია ორიგინალიდან — 19 თებერვალი 2010. ციტირების თარიღი: 1 ივლისი 2010.
კრწანისი (მრავალმნიშვნელოვანი)

კრწანისი შეიძლება აღნიშნავდეს: კრწანისი — უბანი თბილისში კრწანისი — სოფელი გარდაბნის მუნიციპალიტეტში კრწანისის ბრძოლა კრწანისის განძი კრწანისის ვაკე კრწანისის ტყე-პარკი
ნაგები (მრავალმნიშვნელოვანი)

ნაგები შეიძლება აღნიშნავდეს: ნაგები — მყინვარი სვანეთის კავკასიონზე ნაგები — სოფელი გარდაბნის მუნიციპალიტეტში ნაგები — ქალაქ რუსთავის ერთ–ერთი ისტორიული სახელწოდება.
511

ვიკისაწყობში არის გვერდი თემაზე: 511 511 (ხუთას თერთმეტი) წელი — იულიუსის კალენდრის არანაკიანი წელიწადი, რომლის პირველი დღეა შაბათი. ეს წელი არის VI საუკუნის მე-2 დეკადის 1-ლი წელი. ფრანკთა მეფე ხლოდვიგ I გარდაიცვალა. მისმა ვაჟებმა სამეფო ოთხ ნაწილად დაიყვეს. მთავარი სტატია: კატეგორია:დაბადებული 511. მთავარი სტატია: კატეგორია:გარდაცვლილი 511. 27 ნოემბერი : ხლოდვიგ I — ფრანკთა მეფე
ქაშაყისებრნი

ქაშაყისებრნი (ლათ. Clupeidae) — თევზების ოჯახი ქაშაყისნაირთა რიგისა. მათი სხეული სიგრძე 35-45 სმ, იშვიათად 75 სმ აღწევს. შეიცავს 50-მდე გვარს და 160 სახეობას. ფართოდაა გავრცელებული. ქაშაყისებრთა უმრავლესობა ზღვის ბინადარია, მცირე რაოდენობა გამსვლელია ან მტკნარ წყალში ცხოვრობს. დიდი სარეწაო მნიშვნელობა აქვთ საზღვაო თევზჭერაში. მისი მსოფლიო ნათევზავები 5 მლნ. ტონას აღწევს წელიწადში. იყენებენ დამარილებულს, შებოლილს და დაკონსერვებულს. დემეტრაშვილი მ., ქართული საბჭოთა ენციკლოპედია, ტ. 10, თბ., 1986. — გვ. 495.
ქაშაყისნაირნი

ქაშაყისნაირნი (ლათ. Clupeiformes) — ძვლიანი თევზების რიგი. მათი გვერდებიდან შებრტყელებული მოვერცხლისფრო სხეულის სიგრძე 5-6 სმ-იდან 60 სმ-მდე აღწევს, მასა — რამდენიმე გრამიდან 0,5 კგ-მდე. რიგი შეიცავს 15 ქვერიგს, რომლებიც 50-მდე ოჯახს აერთიანებენ (ქაშაყისებრნი, ქაფშიასებრნი, ორაგულისებრნი და სხვა). გავრცელებულია ზღვებში, მომლაშო და მტკნარ წყლებში. ზოგ ქაშაყისნაირს დიდი სარეწაო მნიშვნელობა აქვს. ქაშაყისნაირთა უმრავლესობა პელაგური თევზებია. იკვებებიან პლანქტონით. დემეტრაშვილი მ., ქართული საბჭოთა ენციკლოპედია, ტ. 10, თბ., 1986. — გვ. 495.
512

ვიკისაწყობში არის გვერდი თემაზე: 512 512 (ხუთას თორმეტი) წელი — იულიუსის კალენდრის ნაკიანი წელიწადი, რომლის პირველი დღეა კვირა. ეს წელი არის VI საუკუნის მე-2 დეკადის მე-2 წელი. 29 ივნისი : მზის დაბნელება დააფიქსირეს სამონასტრო ქორონიკონში ირლანდიაში. მთავარი სტატია: კატეგორია:დაბადებული 512. მთავარი სტატია: კატეგორია:გარდაცვლილი 512. ღირსი ვენდიმიანი — მართლმადიდებელი ეკლესიის წმინდანი
513

ვიკისაწყობში არის გვერდი თემაზე: 513 513 (ხუთას ცამეტი) წელი — იულიუსის კალენდრის არანაკიანი წელიწადი, რომლის პირველი დღეა სამშაბათი. ეს წელი არის VI საუკუნის მე-2 დეკადის მე-3 წელი. ბიზანტიის მხედართმთავარი ვიტალიანე იპერატორ ანასტასიოს I-ის წინააღმდეგ ჯანყდება და ბალკანეთის დიდ ნაწილს იპყრობს. მთავარი სტატია: კატეგორია:დაბადებული 513. იუან ლანი — ჩრდილოეთ ვეის იმპერატორი (გ. 532) მთავარი სტატია: კატეგორია:გარდაცვლილი 513. შენ იუე — ჩინელი ისტორიკოსი და სახელმწიფო მოღვაწე (დ. 441)
514

ვიკისაწყობში არის გვერდი თემაზე: 514 514 (ხუთას თოთხმეტი) წელი — იულიუსის კალენდრის არანაკიანი წელიწადი, რომლის პირველი დღეა ოთხშაბათი. ეს წელი არის VI საუკუნის მე-2 დეკადის მე-4 წელი. მთავარი სტატია: კატეგორია:დაბადებული 514. მთავარი სტატია: კატეგორია:გარდაცვლილი 514. 19 ივლისი: სიმახუსი — რომის პაპი (დ. უცნობია)
პალმირა

პალმირა (არაბ. تدمر, ძვ. ბერძნ. Παλμύρα, პალმირული: ) — უძველესი არამეული ქალაქი თანამედროვე სირიის ცენტრალურ ნაწილში. პალმირა უძველესი დროიდანვე უმნიშვნელოვანეს ფუნქციას ასრულებდა. ქალაქიდან 215 კილომეტრში მდებარეობს ქვეყნის დედაქალაქი დამასკო, ხოლო 180 კილომეტრში — მდინარე ევფრატზე არსებული ქალაქი დეირ-ეზ-ზორი. ეს ადგილი უკვე საუკუნეებია უმნიშვნელოვანეს როლს ასრულებს მთელ სირიის უდაბნოში. პალმირა განიცდიდა ბერძნულ-რომაული და სპარსული ცივილიზაციის გავლენას, რაც აქ არსებულ ნასახლარებზე და ტაძრებზე მკვეთრად აისახება. მსოფლიო მემკვიდრეობის ძეგლების სია არაბულ ქვეყნებში ↑ Gods, demons, and symbols of ancient Mesopotamia: an illustrated dictionary by Jeremy A. Black, Jeremy Black, Anthony Green, Tessa Rickards. p. 35 ↑ Early Byzantine churches in Macedonia and southern Serbia, Ralph F. Hoddinott. p. 262 ↑ The church in ancient society: from Galilee to Gregory the Great by Henry Chadwick. p. 166 ↑ Syria uncovers 'largest church' BBC News Online, 14 November 2008. Retrieved 2008-11-16.
სტივი უანდერის დისკოგრაფია

აქ წარმოდგენილია სტივი უანდერის სრული დისკოგრაფია. შენიშვნა: სინგლები "Ebony and Ivory", "I Just Called to say I Love You" და "Isn't She Lovely" ატარებენ RIAA-ს მიერ მინიჭებულ ოქროს სტატუსს
515

ვიკისაწყობში არის გვერდი თემაზე: 515 515 (ხუთას თხუთმეტი) წელი — იულიუსის კალენდრის არანაკიანი წელიწადი, რომლის პირველი დღეა ხუთშაბათი. ეს წელი არის VI საუკუნის მე-2 დეკადის მე-5 წელი. მთავარი სტატია: კატეგორია:დაბადებული 515. იუვენ ხუ — ჩრდილოეთი ჯოუს რეგენტი (გ. 572) მთავარი სტატია: კატეგორია:გარდაცვლილი 515. ადრიანე — აღმოსავლეთ რომის იმპერატორ ანასტასიოს I-ის მეუღლე ექვთიმე — კონსტანტინოპოლის პატრიარქი
F-16 Fighting Falcon

F-16 Fighting Falcon (ითარგმნება როგორც: F-16 გამანადგურებელი შევარდენი) — მრავალფუნქციური რეაქტიული გამანადგურებელი თვითმფრინავი, თავდაპირველად წარმოებული General Dynamics-ის მიერ აშშ-ის სამხედრო-საჰაერო ძალებისთვის. დაპროექტებულია რა როგორც მცირეწონოსანი, დღის გამანადგურებელი, იგი წარმატებული მულტიფუნქციური თვითმფრინავია. 4 400-ზე მეტი თვითმფრინავის წარმოება მოხდა პირველი გამოშვების შემდეგ და დაიხვეწა 1976 წელს. მიუხედავად იმისა, რომ აშშ-ის სამხედრო-საჰაერო ძალები აღარ ყიდულობს ამ მოდელებს, მისი გაუმჯობესებული ვერსიები მაინც იწარმოება ექსპორტისთვის. 1993 წელს General Dynamics-მა თვითმფრინავის წარმოების ბიზნესი მიყიდა კორპორაციას Lockheed Corporation, რომელიც, თავის მხრივ, გახდა Lockheed Martin-ის ნაწილი, მას მერე რაც 1995 წელს შთანთქა იგი Martin Marietta-მ. Fighting Falcon წარმოადგენს საჰაერო მებრძოლს მრავალი ინოვაციით, რომელთა შორისაც შეიძლება დასახელდეს კაბინის უკარკასო ზედა მხარე უკეთესი ხილვადობისათვის, გვერდითა მხარეს დამაგრებული კონტროლის ბერკეტები, რათა ადვილად გააკონტროლოს პილოტმა თვითმფრინავი დიდი გრავიტაციული ძალების მოქმედებისას და გაუმჯობესებული სავარძელი, გრავიტაციული ძალების მოქმედების შესამცირებლად პილოტზე. F-16 აქვს შიდა M61 Vulcan ტიპის ქვემეხი და 11 სამაგრი სხვადასხვა ტიპის რაკეტების, ბომბებისა და საწვავის ავზების დასამონტაჟებლად. გარდა აშშ-ის საჰაერო ძალების აქტიური, სარეზერვო და საჰაერო ეროვნული დაცვის დანაყოფებისა, თვითმფრინავს იყენებს აშშ-ის საჰაერო ძალების საჰაერო სადემოსტრაციო ჯგუფი,აშშ-ის საჰაერო ძალების ქუხილის ჩიტები, და აშშ-ის სამხედრო-საზღვაო ძალები როგორც მოწინააღმდეგე/აგრესორ თვითმფრინავს. აშშ-ის გარდა F-16 კიდევ 25 ერის საჰაერო ძალებში მსახურობს. ↑ 1.0 1.1 1.2 F-16 Fact Sheet. აშშ-ის საჰაერო ძალები, ოქტომბრტი, 2007. წაკითხვის თარიღი: 25 ოქტომბერი, 2009. ↑ 2.0 2.1 სტოუტი, ჯოი და ლაურა ქუინსი. United States Government Awards Lockheed Martin Contract to Begin Production of Advanced F-16 Aircraft for Morocco. დაარქივებული 2009-01-04 საიტზე Wayback Machine. Lockheed Martin press release, 8 ივნისი, 2008. წაკითხვის თარიღი: 11 ივლისი 2008. ↑ მაიკლ ს. როზენუალდი, Downside of Dominance? Popularity of Lockheed Martin's F-16 Makes Its F-35 Stealth Jet a Tough Sell. Washington Post, განახლებული 17 დეკემბერს, 2007. წაკითხვის თარიღი: 11 ივლისი, 2008. ↑ კომპანიების ისტორია – Lockheed Martin Corporation. Funding Universe. წაკითხვის თარიღი: 11 ივლისი, 2008.
ამბოსელის ეროვნული პარკი

ამბოსელის ეროვნული პარკი (Amboseli National Park, ყოფილი მაასაი ამბოსელის ნადირთა ნაკრძალი - Maasai Amboseli Game Reserve), მდებარეობს კაჯიადოს ოლქში, რიფტ-ველის პროვინცია, კენია. პარკს უჭირავს 39,206 ჰექტარი (392 კმ²) ეკოსისტემის გულში, რომელიც სულ 8000 კვ. კმ-ზეა გადაჭიმული და მოიცავს კენია-ტანზანიის საზღვარს. ადგილობრივი მცხოვრებლები ძირითადად მაასაის ხალხია, თუმცა წარმატებული ტურიზმის შედეგად აქ ქვეყნის სხვა კუთხეებიდანაც გადმოსახლდა ხალხი. ჭაობების ქსელი ამ მცირენალექიან არემარეში მსოფლიოში ერთ-ერთ საუკეთესო გარემოს ქმნის გარეულ ცხოველებსა და ფრინველებზე დასაკვირვებლად. პარკი იცავს ხუთი მთავარი ჭაობიდან ორს და მოიცავს დამშრალ პლეისტოცენის ტბასა და ნახევრად არიდულ ვეგეტაციას. დედაქალაქ ნაირობიდან სამხრეთით 140 კმ-ში მდებარე ამბოსელის ეროვნული პარკი მეორე ყველაზე პოპულარული პარკია კენიაში მასაი-მარას შემდეგ. ამ ადგილის მონახულება ადვილია შაბათ-კვირის განმავლობაში. 1883 წელს ჯოზეფ ტომპსონი იყო პირველი ევროპელი, რომელმაც გაბედა საშიშ მაასაის რეგიონში სახელად "ემპუსელი" (ნიშნავს მარილიან, მტვრიან ადგილს მაას ენაზე) შეღწევა. ის გაოცებული დარჩა გარეულ ცხოველთა ფანტასტიკური ნაირფეროვნებით და არიდულ ადგილებსა და ჭაობების ოაზისებს შორის წარმოქმნილი კონტრასტით, რაც დღემდეა შენარჩუნებული. ამბოსელი შენარჩუნებულ იქნა როგორც "სამხრეთის რეზერვი" მაასაის ხალხისთვის 1906 წელს, თუმცა ადგილობრივ კონტროლს დაუბრუნდა 1948 წელს, როგორც ნადირთა რეზერვი. 1974 წელს ეროვნული პარკის სტატუსი მიენიჭა უნიკალური ეკოსისტემის გულის დასაცავად, ხოლო 1991 წლიდან იუნესკოს მიერ ბიოსფეროს რეზერვის სტატუსი აქვს. პარკის შემოსავალი 2005 წელს $3,5 მილიონი იყო. 2005 წლის 29 სექტემბერს კენიის პრეზიდენტმა მვაი კიბაკიმ გამოაცხადა, რომ პარკის კონტროლი კენიის ფლორა-ფაუნის სამსახურიდან ადგილობრი მაასაის ტომს უნდა გადასცემოდა. ზოგიერთი დამკვირვებლის აზრით ეს პოლიტიკური ნაბიჯი ადგილობრივი ხმების მოგების მიზნით გაკეთდა ახალი კონსტიტუციის მისაღებად და ეს გადაწყვეტილება დღემდე სასამართლოს განხილვის საგანია. პარკი განთქმულია, როგორც საუკეთესო ადგილი აფრიკაში თავისუფლად მომთაბარე სპილოებთან მიახლოების შესაძლებლობით. ამ ადგილის კიდევ ერთი თვალშისაცემი მომხიბვლელობა მთა კილიმანჯაროს სიახლოვეა, რაც მსოფლიოში უდიდესი ცალკემდგომი მთაა. ამბოსელის პარკს საკუთარი მცირე აეროპორტი აქვს. ვიკისაწყობში არის გვერდი თემაზე: ამბოსელის ეროვნული პარკი Kenya Wildlife Service – ამბოსელის ეროვნული პარკი დაარქივებული 2009-12-20 საიტზე Wayback Machine. Amboseli Trust for Elephants ↑ World Database on Protected Areas: Amboseli Nationalpark. sea.unep-wcmc.org. ციტირების თარიღი: 2008-07-28.[მკვდარი ბმული] ↑ ATE. elephanttrust.org. ციტირების თარიღი: 2008-03-17.
516

ვიკისაწყობში არის გვერდი თემაზე: 516 516 (ხუთას თექვსმეტი) წელი — იულიუსის კალენდრის ნაკიანი წელიწადი, რომლის პირველი დღეა პარასკევი. ეს წელი არის VI საუკუნის მე-2 დეკადის მე-6 წელი. „ფრანკთა ისტორიის“ ცნობით, შვედები ქვემო რაინლანდში შეიჭრნენ, მაგრამ დამარცხებულ იქნენ ფრანკთა ჯარის მიერ, რომელსაც თოიდებერტ I მეთაურობდა. მთავარი სტატია: კატეგორია:დაბადებული 516. ათალარიხი — ოსტგუთების მეფე (გ. 534) მთავარი სტატია: კატეგორია:გარდაცვლილი 516. 22 მაისი : იოანე III — ალექსანდრიის პატრიარქი გუნდობადი — ბურგუნდიელთა მეფე
ნაივაშა (ტბა)

ტბა ნაივაშა — მტკნარი წყლის ტბა კენიაში, ნაირობიდან ჩრდილო-დასავლეთით, ქალაქ ნაივაშასთან; წარმოადგენს აღმოსავლეთ აფრიკის რღვევის ხაზის ნაწილს. სახელი მომდინარეობს ადგილობრივი მასაის ხალხის სახელწოდებიდან „ნაი'პოშა“, რაც ბობოქარ წყალს ნიშნავს, ვინაიდან ამ ადგილას ხშირია უეცარი შტორმები. ტბის ზედაპირი ფართობია 139 კმ² და ესაზღვრება ჭაობი, რომელიც 64 კმ²-ს ფარავს, თუმცა მისი სიდიდე მეტწილად დამოკიდებულია ატმოსფერულ ნალექებზე. ტბა ზღვის დონიდან 1884 მ-ზე მდებარეობს. მისი საშუალო სიღრმეა 6 მ, ყველაზე ღრმა ადგილი 30 მ-მდეა. უწინ ტბის გასასვლელს ნჯოროვას ხეობა ქმნიდა, მაგრამ ამჟამად ის ტბის დონეზე მაღლაა და ქმნის ჰელს-გეიტის ეროვნული პარკის შესასვლელს. ტბაზე და მის გარშემო გარეულ ცხოველთა და ფრინველთა მრავალფეროვნებაა; 400-ზე მეტი ფრინველის სხვადასხვა სახეობით. აქვე ბინადრობს ბეჰემოთების მოზრდილი ჯგუფი. ახლომახლო ასევე ორი მომცრო ტბაა: ოლოიდენი და სონაჩი (მწვანე კრატერის ტბა). კრატერის ტბის ნადირთა ნაკრძალი აქვე მდებარეობს, ხოლო ტბის სანაპირო ცნობილია ევროპელ იმიგრანტთა და მოსახლეთა მამულებით. 1937-50 წლებში ტბას იყენებდნენ ჰიდროპლანების დასაფრენ ადგილად იმპერიული ავიახაზების მგზავრთა და ფოსტისთვის საუთჰემპტონიდან (ბრიტანეთი) სამხრეთ აფრიკისკენ გზაზე. ის ასევე აკავშირებდა კისუმუსა და ნაირობის. ტბის ნაპირას დგას დჯინის სასახლე, რომელმაც სახელი ჰეპი ველის დღეებში გაითქვა ორ მსოფლიო ომს შორის. ამჟამად ის ოსერიული ყვავილების ფერმის ნაწილია. ტბის გარშემო მთავარ ინდუსტრიას მეყვავილეობა წარმოადგენს. თუმცა არანორმირებული გამოყენების გამო ტბაში წყლის დონე საგრძნობლად შემცირდა, რაც კენიაში ამჟამად განგაშის საგანია. ტბაში მეთევზეობა ადგილობრივი მოსახლეობის დასაქმების კიდევ ერთი წყაროა. წყლის დონე მნიშვნელოვნად მერყეობს და 1890-იან წლებში თითქმის დაშრა კიდეც. პიკს მიღწევის შემდეგ წყლის დონე ამჟამად ისევ კლებულობს. ქალაქი ნაივაშა ტბის ჩრდილო-აღმოსავლეთ ნაწილში მდებარეობს. ტბა ნაივაშას სტატისტიკური მონაცემები დაარქივებული 2007-09-30 საიტზე Wayback Machine. ნაივაშას სასტუმროები დაარქივებული 2009-06-25 საიტზე Wayback Machine. აფრიკული ტბებისა და მდინარეების კვლევის ჯგუფი NASA-ს დედამიწის ობსერვატორიის სურათები დაარქივებული 2008-09-24 საიტზე Wayback Machine. ↑ 1.0 1.1 1.2 "THE OUTFLOW OF LAKE NAIVASHA BASED ON THE STABLE ISOTOPE COMPOSITION" (characteristics), M.K. Arusei, J. K Sanga, M.P Tole, ქიმიის ფაკულტეტი, მოის უნივერსიტეტი, საიტი: UNEP-Moi-Arusei-PDF დაარქივებული 2005-06-12 საიტზე Library of CongressCategory:Webarchive template other archives. ↑ A thorn on every rose for Kenya's flower industry. United Nations FAO. დაარქივებულია ორიგინალიდან — 2017-12-16. ციტირების თარიღი: 2010-06-20.
ამერიკის სამოის ეროვნული პარკი

ამერიკული სამოის ეროვნული პარკი მდებარეობს ამერიკულ ტერიტორია სამოაზე. პარკი მოქცეულია სამ კუნძულზე: ტუტუილაზე, ოფუ-ოლოსეგაზე და ტაუზე. იგი მოიცავს მარჯნის რიფებს, წვიმიანი ტყეებს და თეთრ ქვიაშიან სანაპიროებს. ეს ადგილები განსაკუთრებით პოპულარულია ლაშქრობის მოყვარულთა შორის. პარკის ძირითადი მიზანია შეინარჩუნოს სამოის უნიკალური ბუნება. ამ ტერიტორიის ფართობი შეადგენს 36,42 კმ²-ს, პარკის 10.3 კმ² კი საზღვაო ტერიტორიაა. ამერიკის შეერთებული შტატების კონგრესის გადაწყვეტილებით ეს ტერიტორია 1988 წელს ეროვნულ პარკად გამოცხადდა. პარკში ცხოვრობენ უნიკალური ჯიშის ცხოველები, რომელთა შორის აღსანიშნავია: ხილიჭამია ხელფრთიანები, ზღვის კუები, თითქმის 900 სახეობის თევზი, 200 მარჯნის სახეობა და 35 სახეობის ფრინველი. ↑ [1] Ranking Report
517

ვიკისაწყობში არის გვერდი თემაზე: 517 517 (ხუთას ჩვიდმეტი) წელი — იულიუსის კალენდრის არანაკიანი წელიწადი, რომლის პირველი დღეა კვირა. ეს წელი არის VI საუკუნის მე-2 დეკადის მე-7 წელი. მთავარი სტატია: კატეგორია:დაბადებული 517. ხარიბერტ I — ფრანკების მეფე (გ. 567) მთავარი სტატია: კატეგორია:გარდაცვლილი 517.
სერენგეტი

სერენგეტი (Serengeti, მაას ენაზე „უკიდეგანო ველები“) — ეკოსისტემა, რომლის გეოგრაფიული რეგიონი მოიცავს ჩრდილოდასავლეთ ტანზანიასა და სამხრეთდასავლეთ კენიას; შეადგენს დაახლოებით 30 000 კმ²-ს. სერენგეტი მასპინძლობს უმსხვილეს და ყველაზე ხანგრძლივ ნადირთა მიწისზედა მიგრაციას მსოფლიოში და ერთ-ერთია ათ ბუნებრივ საოცრებათაგან მსოფლიოში. რეგიონში რამდენიმე ეროვნული პარკი და ნადირთა ნაკრძალია. აქ ბინადრობს 70-მდე მსხვილი ძუძუმწოვარი და 500-მდე ავიფაუნის სახეობა. ცხოველთა სამყაროს მრავალფეროვნება განპირობებულია კლიმატური პირობების დიდი ნაირსახეობით და მოიცავს ტროპიკულ ტყეებს, ჭაობებს, სავანებს, გაშლილ ველებსა და ოაზისებს. ყველაზე გავრცელებულ მსხვილფეხა ძუძუმწოვართა შორის არიან ცისფერი გნუ, გაზელი, ზებრა და გარეული კამეჩი. ოქტომბრისთვის დაახლოებით 2 მილიონი ბალახისმჭამელი ძუძუმწოვარი იწყებს მიგრაციას ჩრდილოეთის მაღლობებიდან სამხრეთის გავაკებისკენ, მდინარე მარას გადაკვეთით, წვიმის წყლის ძიებაში. აპრილში ისინი ისევ ჩრდილოეთში ბრუნდებიან დასავლეთის შემოვლით, ისევ მდინარე მარას გადაკვეთით. ამ ფენომენს ხშირად წრიულ მიგრაციას უწოდებენ. ამ მოგზაურობისას ტანზანიიდან ზემო კენიის მასაი-მარას ნაკრძალისკენ, რაც 800 კმ-ს შეადგენს, სულ მცირე 250 000 გნუ იღუპება ხოლმე. სიკვდილიანობის მიზეზი სხვადასხვაა, მათ შორის მტაცებელი ცხოველები. მიგრაციის ქრონიკა აღწერილია 1994 წლის დოკუმენტურ ფილმში "აფრიკა: სერენგეტი". სერენგეტის ეროვნული პარკი ვიკისაწყობში არის გვერდი თემაზე: სერენგეტი Serengeti Seven Natural Wonders of Africa დაარქივებული 2013-03-26 საიტზე Wayback Machine. Serengeti National Park Official Website
Ln (იუნიქსი)

ln (ინგლ. link) — ბრძანება რომელიც ქმნის ბმულს სხვა ფაილთან ან საქაღალდესთან. ეს ბმული შეიძლება იყოს ფიზიკური ან სიმბოლური. ფიზიკური ტიპის ბმულის განადგურების დროს ერთი რაოდენობით მცირდება დამიზლულ ფაილთან დაკავშირების მითითების სათველი. ფაილი მთლიანად იშლება როდესაც ეს მითითების რაოდენობა ნოლის ტოლი გახდება (ანუ არცერთი ბმული არ უთითებს მას) და ის აღარ არის ღია ნებისმიერი პროცესისგან. სიმბოლური ბმულის განადგურება არ შლის ფაილს. თუმცა, შეიძლება რომ სიმბოლური ბმული აღმოჩნდეს გატეხილი იმ შემთხვევაში თუ მითითებული ფაილი ან საქაღალდე ფიზიკურად იქნა წაშლილი (ამ შემთხვევაში აღარაფერზე აღარ მიანიშნებს). სიმბოლური ბმულის შექმნის სინტაქსი არის: ln -s 'მითითებული რესურსი' 'ბმულის სახელწოდება' $ ln -s /usr/share/doc/python /home/narke/python_doc (ინგლისური) ln man page
სტეფანე საბაწმინდელი

სტეფანე საბაწმინდელი (დ. 725 — გ. 794) — მართლმადიდებელი ეკლესიის წმინდანი, ხსენების დღე არის ძველი სტილით 13 ივლისი, ახალი სტილით - 26 ივლისი. წმინდა სტეფანე საბაწმინდელი იოანე დამასკელის (ხს. 17 დეკემბერს) ძმისწული, 725 წელს დაიბადა. ნეტარი ათი წლის იყო, როცა საბა განწმენდილის ლავრას მიაშურა. აქედან მოყოლებული სიცოცხლის ბოლომდე იგი ამ სავანეში მოსაგრეობდა. ღირს სტეფანეს უფლისგან სასწაულთქმედების და ნათელხილვის ნიჭი მიემადლა: სნეულებს კურნავდა, ეშმაკებს განასხამდა, ცხადად ჭვრეტდა რჩევა-დარიგების სათხოვნელად მისულთა აზრებს... წმინდანს წინასწარ ეუწყა აღსასრულის მოახლოება და 794 წელს მშვიდობით შეჰვედრა სული უფალს. ღირსი მამის ცხოვრება მისმა მოწაფემ, ლეონტიმ აღწერა. „წმიდანთა ცხოვრება“, ტომი III, თბილისი, 2001 წ. წმიდა სტეფანე საბაწმინდელი